section_heading: Opis
paragraph_text: Arheološki lokalitet nalazi se u uvali Špinut na sjevernoj strani Marjanskog poluotoka u Splitu. Otkriveni su ostatci antičke priobalne konstrukcije iz 2. st. pr. Kr. do 4. stoljeća. Utvrđena je kompleksna priobalna konstrukcija izrađena od sekundarno uporabljenih amfora te kamenog nasipa i drvenih pilona, greda, dasaka, kolaca i šiblja. Slučajni arheološki nalaz zidanog kamenog objekta potvrđuje da se antički ostaci pružaju i duž kopnenog dijela uvale Špinut. Pretpostavlja se da su otkriveni ostatci dio priobalnog gospodarskog zdanja opremljenog lučkim strukturama i gospodarskim objektima.